Для мяне Forever Alone Day – вельмі актуальны дзень. Таму я з вялікай радасцю прыняла ўдзел і ў арганізацыі дадзенага мерапрыемства. На жаль, 14 лютага выпала на нядзелю, і гэта значна паўплывала на атмасферу. Менавіта таму гасцей было не так шмат. А яшчэ мы зрабілі выснову: пара пераносіць усе дзеянні з аўдыторыі на "калідор". Бо на нашым факультэце дастаткова адзінокіх сэрцаў, якія проста саромеюцца прыйсці на Forever Alone Day. І ведаеце, не варта саромецца! Бо ў нас цёплая, сяброўская атмасфера. А яшчэ мноства ўсякіх варожбаў і конкурсаў! Печыва з прадказаннямі, шарыкі з імёнамі і многае-многае іншае. Усё гэта не толькі падымае настрой, але і нагадвае пра тое, што мы ўсе несамотныя.